Χαλάρωση & απόλαυση με οικογένεια & φίλους
στο ξενοδοχείο Porfi Beach

- Προσφορές
- Κάντε κράτηση

##

30°C

- English
- Ελληνικά

# Διακοπές στη Χαλκιδική - Παραλίες Χαλκιδικής - Διακοπές Χαλκιδική

- Διαμονή
- Τιμές
- Προσφορές
- Εκδηλώσεις

##

€
52
00

ΧΑΜΗΛΟΤΕΡΗ ΤΙΜΗ

Άφιξη
Νύχτες
Ενήλικες
Παιδιά
Δείτε τιμές και Διαθεσιμότητα Δωματίων

## Διακοπές στη Χαλκιδική

Στο βόρειο τμήμα της Ελλάδας βρίσκεται το θαυμάσιο τουριστικό θέρετρο στη Χαλκιδική. Πλούσια σε φυσική ομορφιά, η Χαλκιδική είναι αγαπημένος προορισμός τόσο των Ελλήνων, όσο κι επισκεπτών από το εξωτερικό. Αποτελείται από ένα κεντρικό τμήμα και 3 χερσονήσους: την Κασσάνδρα, τη Σιθωνία και το Άγιο Όρος. Οι 3 χερσόνησοι έχουν κοινά χαρακτηριστικά όπως έντονη βλάστηση, μαγευτικές αμμώδεις παραλίες, σημαντικά ιστορικά αξιοθέατα και γραφικά ορεινά και παραθαλάσσια χωριά.

Η χερσόνησος της Σιθωνίας είναι ο ιδανικός προορισμός γι' αυτούς που θέλουν να χαλαρώσουν σε μαγευτικές παραλίες, απολαμβάνοντας τον ήλιο και κολυμπώντας σε ζεστά κρυστάλλινα νερά.

Στην είσοδο της χερσονήσου, στη δυτική ακτή, θα συναντήσετε τις παραλίες της Χαλκιδικής Κορτέσσα, Λαγκάδα και τις όμορφες παραλίες της Νικήτης, οι οποίες απλώνονται στους πρόποδες ενός κατάφυτου λόφου. Μετά τη Νικήτη, υπάρχει μια μεγάλη αμμουδιά, η οποία σχηματίζει ορμίσκους, δημιουργώντας μικρότερες παραλίες με τιρκουάζ νερά, όπως οι εκπληκτικές παραλίες Καστρί, Άγιος Ιωάννης, Κοβιού, Καλόγρια, Σπαθιές κι Ελιά.

Πηγαίνοντας προς το Νέο Μαρμαρά, θα βρείτε τις παραλίες Τριπόταμος και Παράδεισος, η οποία δικαιώνει απόλυτα το όνομά της. Στο Νέο Μαρμαρά υπάρχουν θαυμάσιες παραλίες με δέντρα, δίπλα σε beach bar κι εστιατόρια. Στη νοτιοδυτική πλευρά βρίσκονται οι γνωστές παραλίες Διαπόρτι, Αζάπικο, τριστινίκα και η μεγάλη αμμουδιά της Τορώνης. Στο Πόρτο Κουφό, μπορείτε να κολυμπήσετε σ' έναν ορμίσκο προστατευμένο από τους ανέμους.
Στη νοτιοανατολική ακτή θα συναντήσετε τη μαγευτική παραλία του χωριού Καλαμίτσι, η οποία στην πραγματικότητα είναι μια σειρά από μικρές αμμώδεις παραλίες με γαλανά νερά. Βόρεια του Καλαμιτσίου είναι ο κόλπος της Συκιάς, όπου θα βρείτε τις παραλίες Κριαρίτσι, Κλιματαριά, Λιναράκι και Αγρίδα. Οι παραλίες της Σάρτης, του Πλατανιτσίου και της Αχλάδας θεωρούνται από τις καλύτερες της Σιθωνίας, με ψιλή άμμο, πεύκα, εγκαταστάσεις θαλασσίων σπορ και beach bar. Η φημισμένη παραλία Καβουρότρυπες είναι μοναδική, με βραχώδεις σχηματισμούς και γαλαζο-πράσινη θάλασσα. Η όμορφη παραλία του Αρμενιστή περιβάλλεται από έναν καταπράσινο δάσος.
Στη βορειοανατολική ακτή της Σιθωνίας υπάρχουν θαυμάσιες παραλίες, όπως του Ζωγράφου, της Λακάρα και του Καρυδίου. Στον οικισμό της Βουρβουρού θα βρείτε καταπράσινες παραλίες με καθαρά νερά και κολπίσκους που μοιάζουν με πισίνες.

Με ορμητήριο το ξενοδοχείο στη Χαλκιδική Porfi Beach μπορείτε να γνωρίσετε τις ομορφιές που κρύβει η Χαλκιδική.

Το μοναδικό σπήλαιο των Πετραλώνων με τους αμέτρητους σταλακτίτες και σταλαγμίτες είναι το πρώτο που πρέπει να επισκεφτείτε όταν έρθετε για διακοπές στη Χαλκιδική. Πρόκειται για το σημαντικότερο σπήλαιο με παλαιοντολογικό ενδιαφέρον. Εδώ ανακαλύφθηκε ανθρώπινος σκελετός ηλικίας 700.000 ετών ο οποίος τεκμηριώνει την άποψη ότι ο πρώτος άνθρωπος που κατοίκησε στην Ελλάδα και στην Ευρώπη έζησε στην Χαλκιδική.

Τα αρχαία Στάγιρα είναι ένας ακόμα σταθμός, γενέτειρα του μεγαλύτερου Έλληνα φιλόσοφου Αριστοτέλη. Ο ανδριάντας του Αριστοτέλη, καθώς και πολλοί αρχαίοι πύργοι, δεσπόζουν στο δυτικό τμήμα του χωριού.

Αρναία, ένα από τα γραφικότερα χωριά της ορεινής Χαλκιδικής, όπου σε απόσταση 3χλμ. από τον οικισμό της, εντοπίστηκαν ερείπια πολιτισμού, τα οποία πολλοί συνδέουν με την αναφερόμενη από τον ιστορικό Θουκυδίδη πόλη, ‘Άρναι’. Στο ύψωμα του προφήτη Ηλία εντοπίστηκε η ακρόπολή της και μέρη του τείχους.

Το Άγιο Όρος, η Μοναστική πολιτεία της Ορθοδοξίας βρίσκεται στο όρος Άθως, στην Τρίτη χερσόνησο της Χαλκιδικής και απέχει μόνο 61χλμ. από το ξενοδοχείο μας Porfi Beach. Αποτελεί ένα από τα πιο σημαντικά αξιοθέατα της Ελλάδας με την ιδιαιτερότητα της μοναστικής ζωής, τα μοναδικά μεσαιωνικά μνημεία εξαιρετικής ναοδομίας και τη συλλογή μεγάλου αριθμού μοναδικών εικόνων και χειρογράφων.

Ελάτε για διακοπές στη Χαλκιδική και σίγουρα δε θα το μετανιώσετε!